Rossiya KXDR yetakchisi Kim Chen Inning akasi Kim Chen Namni asabni falaj qiluvchi modda yordamida o‘ldirishda Shimoliy Koreya maxsus xizmatlariga yordam bergan. AQShning BMTdagi doimiy vakili Nikki Xeyli BMT xavfsizlik kengashi yig‘ilishida ana shunday bayonot bilan chiqdi. «KXDR Kim Chen Namga nisbatan qotillikni biologik moddani Shimoliy Koreyaga bergan Rossiya yordamida amalga oshirgan», — dedi Xeyli. Xeyli shuningdek, Rossiya BMTni KXDR bilan bog‘liq masalalarda «aldayotganini» aytdi va sanksiyalarni «surunkali» buzib kelishni to‘xtatishni talab qildi. Yig‘ilishdan avvalroq AQSh davlat kotibi Mayk Pompeo Rossiya Xavfsizlik kengashining Shimoliy Koreyaga nisbatan kiritgan sanksiyalar rejimini «faol tarzda buzishga» urinishda va uning rezolyutsiyasiga rioya qilmaslikda ayblagandi.